Document ID: /fineweb-2-swissfilter-quality_10-filterrobots/filtered/01798.jsonl.gz/961

Äs Värsli zu der mysteriöse Situation;
Hoffentlich flügt di Gschicht glii drvo wie ne voue Ballon.
Ä Virus, sone Uflätige ligt i dr Luft;
U das isch de ä richtig ecklige Schuft.
tuet Blage, dä Cheib, wo ner cha u wott;
U vrteile tuet är sich so richtig hüscht u hott.
Mit umefahre u reise isch grad überhoupt gar nüt zmache;
Äs git grad gar ke Grund zum drüber zlache.
me cha nume hoffe dä Hagu chönme änggültig bekämpfe;
zLäbe u Ferie, zreisle i normale Bahne länke.
Das me bi üs widr öppis cha ussueche;
U de hoffentlich ou cha bueche......
Bis dört häre, bliibet gsung, heits gäbig u de hoffentlich bis glii
zum Andere isch ja die kilometerfreii Zyt o gäbig;
dr Andy Schaad isch i siim Mechhandwärch so richtig läbig.
Techneschi Kontrouene, Getrieb ersetze, schmiere, saube u putze;
au das wird sii, weme de widr darf fahre, vo grossem Nutze.
äs paar Idrück vo dere Gschicht runde das Ganze gäbig ab!!
Wes de los geit, si mir uf jede Fau bezyte i de Startlöcher.